Hyvät YK-liiton jäsenjärjestöjen edustajat,

Suomen YK-liiton sääntömääräinen syyskokous pidetään keskiviikkona **11.12.2024 klo 17-19 myöhemmin ilmoitettavassa paikassa Helsingissä.** Kokoukseen voi myös osallistua etäyhteydellä varsinaisessa kokouskutsussa olevan linkin kautta.

Muiden syyskokousasioiden ohella kokouksessa valitaan liiton puheenjohtajistoon ja hallitukseen uudet jäsenet erovuoroisten tilalle. Sääntöjen mukaan hallitus valitaan kaksivuotiskaudeksi siten, että puolet jäsenistä on vuosittain erovuorossa. Vaalivaliokunta pyytää jäsenjärjestöjä nimeämään ehdokkaat erovuoroisten tilalle keskiviikkoon 27.11.2024 mennessä YK-liiton verkkosivuilla olevalla lomakkeella osoitteessa [https://www.ykliitto.fi/ehdotukset-vaalivaliokunnalle.](https://www.ykliitto.fi/ehdotukset-vaalivaliokunnalle)

Liitteenä on lista erovuorossa olevista hallituksen jäsenistä. Vaalivaliokunnalle tehtävien esitysten tulee sisältää ehdokkaan nimi, ikä, koulutus, ammatti, asuinpaikka, kuinka pitkään ja millaisissa tehtävissä yhdistyksessä henkilö on toiminut, muu mahdollinen toiminta kansalaisjärjestöissä/yhteiskunnallisissa tehtävissä sekä muut ominaisuudet ja osaaminen, joiden yhdistys katsoo olevan hyödyksi kyseisessä tehtävässä. Lisäksi esityksessä tulee mainita mihin tehtävään henkilöä esitetään. Yhdistyksen tulee varmistaa esitettävältä henkilöltä, että hän on käytettävissä ja halukas antamaan aikaa ja osaamistaan YK-liiton toimintaan.

Yhdistysten ehdotukset käsitellään määräajan päättymisen jälkeen pidettävässä valiokunnan

kokouksessa, jonka jälkeen valiokunta valmistelee esityksen valinnoista syyskokoukselle. Esitystä laatiessaan valiokunta ottaa huomioon liiton sääntöjen mukaisen tarkoituksen ja toiminnan sekä hallituksen kokoonpanoa kokonaisuutena tarkasteltaessa tasapuolisuuden suhteessa seuraaviin seikkoihin:

- jäsenyhdistysten koko ja paikka

- jäsenyhdistysten toimiala

- hallituksen jäsenten sukupuoli- ja ikäjakauma

- hallituksen jäsenten ammatti ja muu osaaminen.

Helsingissä 5.11.2024

Vaalivaliokunnan puolesta,

***Helena Laukko***

vaalivaliokunnan sihteeri, toiminnanjohtaja

Liite: Lista erovuorossa olevista hallituksen jäsenistä